CELEX: 62012CN0583
Language: lt
Date: 2012-12-12 00:00:00
Title: Byla C-583/12: 2012 m. gruodžio 12 d. Riigikohus (Estija) pateiktas prašymas priimti prejudicinį sprendimą byloje Sintax Trading OÜ prieš Maksu- ja Tolliameti Põhja maksu- ja tollikeskus

23.2.2013   
            
            
               LT
            
            
               Europos Sąjungos oficialusis leidinys
            
            
               C 55/5
            
         2012 m. gruodžio 12 d.Riigikohus (Estija) pateiktas prašymas priimti prejudicinį sprendimą byloje Sintax Trading OÜ prieš Maksu- ja Tolliameti Põhja maksu- ja tollikeskus
   
   (Byla C-583/12)
   2013/C 55/07
   Proceso kalba: estų
   
      Prašymą priimti prejudicinį sprendimą pateikęs teismas
   
   
      Riigikohus
   
   
      Šalys pagrindinėje byloje
   
   
      Ieškovė ir kita kasacinio proceso šalis: Sintax Trading OÜ
   
   
      Atsakovė ir kasatorė: Maksu- ja Tolliameti Põhja maksu- ja tollikeskus
   
   
      Į bylą įstojusi šalis: OÜ Acerra
   
   
      Prejudiciniai klausimai
   
   
               1.
            
            
               Ar Reglamento Nr. 1383/2003 (1) 13 straipsnio 1 dalyje nurodytas „procesas <…> nustatyti, ar buvo pažeistos intelektinės nuosavybės teisės“ gali būti vykdomas ir muitinėje, ar turi būti daromas skirtumas tarp reglamento III skyriuje nagrinėjamos „turinčios teisę priimti sprendimą kompetentingos institucijos“ ir muitinės?
            
         
               2.
            
            
               Reglamento Nr. 1383/2003 antroje konstatuojamojoje dalyje kaip reglamento tikslas nurodyta vartotojų apsauga, o pagal trečią konstatuojamąją dalį turi būti nustatoma procedūra, leidžianti muitinei kuo efektyviau užtikrinti draudimą į Bendrijos muitų teritoriją įvežti prekes, pagamintas pažeidžiant intelektinės nuosavybės teises, bet netrukdant šio reglamento antroje konstatuojamojoje dalyje ir Įgyvendinimo reglamento Nr. 1891/2004 (2) pirmoje konstatuojamojoje dalyje nurodytai laisvai teisėtai prekybai. Ar su šiais tikslais suderinama tai, kad Reglamento Nr. 1383/2003 17 straipsnyje nustatytos priemonės gali būti taikomos tik tuomet, kai teisių subjektas inicijuoja reglamento 13 straipsnio 1 dalyje nurodytą procesą dėl intelektinės teisės pažeidimo nustatymo, ar siekdama kuo geriau įgyvendinti šiuos tikslus muitinė taip pat gali pradėti atitinkamą procesą?
            
         
      (1)  2003 m. liepos 22 d. Tarybos reglamentas (EB) Nr. 1383/2003 dėl muitinės veiksmų, atliekamų su prekėmis, kurios, kaip įtariama, pagamintos pažeidžiant tam tikras intelektinės nuosavybės teises, ir priemonių, kurių turi būti imamasi prekių atžvilgiu nustačius, kad jos pagamintos pažeidžiant tokias teises (OL L 196, p. 7; 2004 m. specialusis leidimas lietuvių k., 2 sk., 13 t., p. 469)
   
      (2)  2004 m. spalio 21 d. Komisijos reglamentas (EB) Nr. 1891/2004, nustatantis Tarybos reglamento (EB) Nr. 1383/2003 dėl muitinės priežiūros priemonių, taikomų prekėms, kurios, kaip įtariama, pagamintos pažeidžiant tam tikras intelektinės nuosavybės teises, ir priemonių, kurių turi būti imamasi prekių atžvilgiu nustačius, kad jos pagamintos pažeidžiant tokias teises, įgyvendinimo nuostatas (OL L 328, p. 16)